דוד זכות

רבי דוד זכות (ה'תקל"ח, 1778 - כ"ט באייר ה'תרכ"ה, מאי 1865) היה רב ומחבר בקהילת מודנה, איטליה.

ביוגרפיה 
דוד זכות נולד בסביבות שנת ה'תקל"ח (1778) לאביו מזל טוב מודינא בעיר מודנה (מודינה, בפי היהודים), מצאצאיו של רבי משה זכות, דודו ורבו היה רבי שמשון חיים נחמני (מחבר ספר "זרע שמשון"). בנוסף היה תלמיד מובהק של רבי ישמעאל הכהן ממודנה בעל שו"ת זרע אמת וגם היה תלמידו של ר' שלום שרעבי.

כיהן כרבה של מודנה משנת ה'תר"ט (1849). היה מוהל מומחה, וכתב על כך חיבורים הלכתיים שהסתמכו על הידע שנרכש בתחום הרפואה והאנטומיה. כמו כן עסק בחינוך. התנגד להתבוללות, ולפילוסופיה, אך לא נמנע לאמץ את חידושי המדע והתרבות שאינם סותרים את הדת היהודית.

נפטר בכ"ט באייר ה'תרכ"ה (1865) ונקבר בעיר מודנה.

ספריו 
 זכר דוד - דרשות, שלשה חלקים על טעמי ומנהגי מצות ברית מילה, על ענייני התפלה, ועל מועדי ישראל, ליוורנו, ה'תקצ"ז (1837)
 לימודי ה' - אמונה, עיקרי יסודות הדת לילדים, ריגייו, ה'תקע"ד (1814)
שו"ת על ארבעה טורים.
תפלה לדוד - פירוש על התפילה ועל המחזור לפי מנהגי איטליא (לא הודפס).
שלל דוד - פירוש על התורה ו-300 דרשות (עדיין בכת"י, לא הודפס).
תולדות האר"י (עדיין בכת"י)

קישורים חיצוניים 
 
דוד זכות במהדורת 1901–1906 של ה-Jewish Encyclopedia (באנגלית)
רבי דוד זכות בספר תולדות גדולי ישראל.
 ספר זכר דוד באתר HebrewBooks
 ספר לימודי ה' באתר HebrewBooks

הערות שוליים

רבנים איטלקים
מודנה: רבנים
מחברי ספרי דרוש
ילידי 1778
נפטרים ב-1865